
Præsident  Hinckleys  seneste  aktiviteter 


I oktober  og  november  2001  deltog  præsident  Hinckley  i 
en  række  aktiviteter.  Han  indviede  John  Johnsons  nyre- 
staurerede hjem  i  Hiram,  Ohio,  og  besøgte  Kirkens  histo- 
riske steder  i  Kirtland,  Ohio.  Han  indviede  ligeledes  to 
renoverede  besøgscentre  på  Tempelpladsen  i  Salt  Lake 
City  og  deltog  i  Cedar  Citys  150-årsdag  i  Utah. 

Historiske  steder  i  Ohio 

Den  28.  oktober  2001  indviede  præsident  Gordon  B. 
Hinckley  John  Johnsons  hjem  i  Hiram,  Ohio,  og  kaldte  det 
»et  sted,  som  altid  vil  blive  husket  i  dette  folks  historie«. 
Hjemmet,  der  er  et  historisk  sted,  som  ligger  på  den  kirke- 
ejede  Johnson-farm,  blev  for  nylig  restaureret  så  tæt  som 
muligt  på  dets  udseende  fra  dengang,  hvor  Joseph  og 
Emma  Smith  boede  der  først  i  1830'erne. 

»Så  længe  som  [denne  kirkes]  historie  skrives  og  ken- 
des, vil  John  Johnsons  hjem  have  en  fremtrædende  plads  i 


denne  historie,«  sagde  præsident  Hinckley  i  sin  tale  ved 
indvielsesceremonien,  som  blev  holdt  i  en  kirkebygning  i 
nærheden  af  farmen.  Mødet  blev  også  transmitteret  til 
andre  kirkeenheder  i  området. 

Profeten  Joseph  Smith  boede  i  Johnsons  hus,  som  ligger 
40  km  fra  Kirtland,  Ohio,  i  ca.  fire  år  fra  september  1831. 
I  denne  tid  modtog  Joseph  15  åbenbaringer,  som  nu  findes 
i  Lære  og  Pagter,  bl.a.  det  første  afsnit,  som  blev  bogens 
forord.  I  februar  1832  så  Joseph  Smith  og  Sidney  Rigdon 
Guds  Søn  ved  Faderens  højre  hånd  i  en  åbenbaring  i 
Johnsons  hjem.  Åbenbaringen  står  i  Lære  og  Pagter  76 
sammen  med  åbenbaringen  om  de  tre  grader  af  herlighed. 
Joseph  Smith  boede  også  i  Johnsons  hjem,  mens  han  over- 
satte en  stor  del  af  Bibelen. 

»Guds  kraft,  som  blev  vist  og  kendt  her  . . .  har  fejet 
hen  over  jorden,  og  vi  har  knap  nok  set  begyndelsen 
derpå,  søskende,«  sagde  præsident  Hinckley.  »Den  vil 


John  Johnsons  nyligt  restaurerede  hus  i  Hiram,  Ohio,  er  stedet,  hvor  profeten  Joseph  Smith  modtog  15  af  åbenbaringerne  i  Lære  og  Pagter. 
Præsident  Hinckley  indviede  hjemmet  i  oktober. 

Præsident  og  søster  Hinckley  (forrest)  og  ældste  og  søster  Haight  (bagest)  besøger  Johnsons 
hjem  sammen  med  lederen  af  besøgscentret  i  Kirtland,  David  Brown  (til  venstre)  og  den 
tidligere  stavspræsident  i  Kirtland  Stav,  Timothy  Headrick. 


vinde  frem;  nu  er  der  11  millioner 
[i  Kirken],  men  der  vil  blive  utallige 
millioner.« 

Skønt  denne  tid  i  Kirkens  historie 
prægedes  af  mange  vidunderlige 
åbenbaringer,  var  det  også  en  tid  med 
hård  forfølgelse.  En  kold  aften  i  marts 
1832  slæbte  en  pøbelhob  Joseph  og 
Sidney  ud  af  deres  senge,  slog  dem, 
prøvede  at  forgive  dem  og  hældte 
derefter  varm  tjære  og  fjer  over  dem. 
Joseph  og  Emmas  spæde  søn  blev  ud- 
sat for  kulde,  da  pøblen  trængte  ind  i 
huset,  og  døde  fem  dage  efter. 

Præsident  Hinckley  sagde  i  sin  ind- 
vielsesbøn:  »Vi  indvier  og  velsigner 
John  Johnsons  hjem  som  et  helligt 
sted  for  dig  og  for  os,  som  et  sted, 
hvor  du  åbenbarede  dig  sammen 
med  din  elskede  Søn,  som  et  sted, 
hvor  profeten  boede  og  oversatte  Bi- 
belen og  også  modtog  mange  åbenba- 
ringer fra  din  Søn,  og  som  et  sted, 
hvor  han  led  så  frygteligt . . . 

Må  dette  hjem  stadig  være  en 
påmindelse  for  vore  medlemmer,  fra 
nær  og  fjern,  som  besøger  os,  om  at 
du  lever,  at  du  taler,  at  din  Søn  lever 
og  taler  og  om,  at  en  profet  har  ned- 
skrevet det,  som  du  har  talt  på  dette 


sted,  og  holdt  det  helligt  for  os,  som 
lever  i  denne  velsignede  tid.«  Restau- 
reringen af  Johnsons  hjem  er  anden 
fase  i  en  restaurering  i  fire  faser,  som 
Kirken  påbegyndte  i  Kirtland,  Ohio,  i 
1984,  da  præsident  Ezra  Taft  Benson 
(1899-1994)  indviede  den  restaurere- 
de Newel  K.  Whitney  forretning.  Her 
blev  profeternes  skole  afholdt,  og 


Præsident  og  søster  Hinckley  besøger  Newel  K. 
med  ældste  og  søster  Haight. 

Joseph  modtog  flere  afsnit  af  Lære  og 
Pagter  dér.  Det  var  også  Kirkens  ho- 
vedsæde, mens  profeten  Joseph 
Smith  og  hans  familie  boede  der. 

Restaureringens  tredje  fase  er  fær- 
dig i  foråret  2002.  Den  omfatter  opfø- 
relse af  et  nyt  besøgscenter,  opførelse 
af  Whitneys  hjem  og  genopførelse  af 
John  Johnsons  kro.  Besøgscentret  op- 
føres i  en  stil  karakteristisk  for  byg- 
ninger fra  1830'erne,  og  et  stort  pano- 
ramavindue vil  give  gæsterne  udsigt 
over  Chagrin-floden. 

Projektets  fjerde  fase  omfatter  gen- 
skabelser af  et  potaskebrænderi,  et 
savværk  og  en  skole,  som  skal  være 
færdige  engang  i  2003.  Hver  bygning 
spillede  en  fremtrædende  rolle  i  hver- 
dagen for  Kirtlands  indbyggere  i 
1830'erne. 

Præsident  Hinckley  besøgte  Kirt- 
land og  de  historiske  steder  der  forud 
for  indvielsen  af  John  Johnsons  hjem. 
Han  blev  ledsaget  af  sin  hustru, 
Marjorie,  ældste  David  B.  Haight  fra 
De  Tolv  Apostles  Kvorum,  og  ældste 
Haights  hustru,  Ruby. 

Besøgscentrene  på  Tempelpladsen 

Efter  at  have  besøgt  Kirtland  i  Ohio 


Whitneys  forretning  i  Kirtland,  Ohio,  sammen 


Præsident  Gordon  B.  Hinckley  og  hans  rådgivere,  præsident  Thomas  S.  Monson  og  præsident  James  E.  Faust,  ser  på  en  model  af  Jerusalem 
i  det  nordlige  besøgscenter  på  Tempelpladsen.  Ældste  Dallin  H.  Oaks  (i  midten)  fortæller  om  udstillingen.  Til  venstre  ses  ældste  Jeffrey 
R.  Holland. 


vendte  præsident  Hinckley  tilbage  til 
Salt  Lake  City,  hvor  han  indviede 
de  to  ombyggede  besøgscentre  på 
Tempelpladsen  den  31.  oktober  2001. 
Præsident  Hinckley  bad  om,  at  be- 
søgscentrene »måtte  være  en  fred- 
fyldt oase  i  denne  store,  travle  by,  og 
at  det  må  være  et  sted,  hvor  din  Ånd 
mærkes  og  opleves,  og  hvor  hjerter 
røres,  og  liv  ændres.« 

Sammen  med  præsident  Hinckley 
deltog  i  indvielsen  hans  rådgivere  i 
Det  Første  Præsidentskab,  præsident 
Thomas  S.  Monson  og  præsident 
James  E.  Faust,  samt  præsident  Boyd 
K.  Packer,  fungerende  præsident  i 
De  Tolv  Apostles  Kvorum,  og  ældste 
Dallin  H.  Oaks,  ældste  Joseph  B. 
Wirthlin  og  ældste  Jeffrey  R.  Holland 
fra  De  Tolv  Apostles  Kvorum.  Ældste 
Wirthlin  ledte  indvielseshøj  tidelighe- 
den og  et  kor  bestående  af  søstermis- 
sionærer sang  »I  Himlens  glans«  (Sal- 
mer og  sange,  nr.  59). 

Inden  indvielsesbønnen  fortalte 
præsident  Hinckley  noget  af  histori- 
en om  besøgscentrene  på  Tempel- 
pladsen. 


»I  gamle  dage  -  for  100  år  siden  - 
var  der  gudstjenester  i  Tabernaklet 
om  søndagen,«  forklarede  præsident 
Hinckley.  »Ikke  kun  medlemmer  af 
Kirken,  men  også  nogle  som  ikke  var 
medlem,  kom  og  overværede  møder- 
ne og  deltog  deri.  De  Halvfjerds'  Før- 
ste Kvorum,  som  dengang  bestod  af 
syv  mænd  . . .  foreslog,  at  Kirken  skul- 
le erhverve  sig  et  stykke  jord  øst  for 
Main  Street  og  opføre  en  bygning, 
hvor  gæster  kunne  inviteres  ind  og 
lære  mere  om  kirken.« 

Ideen  bed  sig  fast,  sagde  han,  og  i 
1902  blev  en  lille  bygning,  »som  lig- 
nede en  udsigtspavillon,  bygget  ved 
den  sydlige  port,  ikke  så  meget  for  at 
kunne  huse  gæster,  men  mere  for  at 
rundviserne  kunne  få  varmen.«  Det 
blev  det  første  besøgscenter  på  Tem- 
pelpladsen. 

I  1904  begyndte  man  at  opføre  In- 
formationskontoret. Der  blev  tilføjet 
endnu  en  etage  i  1910.  Bygningen, 
som  lå  i  det  sydøstlige  hjørne  af  Tem- 
pelpladsen, tjente  ligeledes  som  mu- 
seum. Den  blev  erstattet  af  det  sydli- 
ge besøgscenter,  som  stod  færdigt  i 

1978.  Det  nordlige  besøgscenter  stod 
færdigt  i  1963. 

Præsident  Hinckley  sagde,  at  de  to 
bygninger  »har  tjent  os  godt  indtil  nu, 
hvor  vi  har  fået  disse  to  smukt  reno- 
verede bygninger  som  besøgscentre 
på  Tempelpladsen.« 

I  indvielsesbønnen  bad  præsident 
Hinckley  om,  at  besøgscentrene  måt- 
te blive  et  sted  »åbent  for  hele  verden 
. . .  hvor  de  kan  komme  og  lære,  værd- 
sætte og  forstå  dit  store  værk  og  rige.« 
Han  bad  om,  at  hjerter  måtte  blive 
rørt  og  sind  grebet,  således  at  menne- 
sker kunne  få  en  forståelse  og  styrket 
deres  tro  og  få  et  ønske  »om  at  lære 
mere  og  at  søge  den  vej,  som  vil  føre 
til  deres  omvendelse  til  medlemmer 
af  denne  kirke.« 

150-års  jubilæum  i  Cedar  City 

I  Cedar  City  i  Utah  fejredes  150-året 
for  byens  grundlæggelse  med  en  gal- 
laaften den  10.  november  2001.  Præsi- 
dent Gordon  B.  Hinckley  var  hoved- 
taler. Præsident  Hinckley  sagde  om 
kirkens  jernmission  i  det  sydlige 
Utah:  »Denne  lille  koloni  har  bestået 


og  er  vokset  i  disse  150  år.  I  dag  er  det 
et  godt  og  dejligt  samfund  med  indu- 
stri, uddannelsesmuligheder,  kultur 
og  kunst.  I,  som  er  arvinger  efter  dem, 
som  først  stillede  deres  vogne  ved 
Coal  Creek,  bør  være  jeres  forgænge- 
re evigt  taknemmelige.« 

Forud  for  gallaaftenen  afholdtes  en 
festmiddag  fulgt  af  et  150-årsbal.  Tid- 
ligere på  dagen  kørte  et  vogntog  gen- 
nem Cedar  City  fra  Parowan,  som  lig- 
ger 32  km  mod  nord.  De  første  bosæt- 
tere samledes  i  Parowan,  inden  de  rej- 
ste sydpå  til  det  område,  som  blev  til 
Cedar  City. 

Præsident  Hinckley  gav  en  histo- 
risk beretning  om  dem,  som  fulgte 
præsident  Brigham  Youngs  opfor- 
dring til  at  rejse  mod  syd  og  danne 
jernmissionen.  »Jernmissionens  hi- 


storie ...  er  en  historie  præget  af  ofre,« 
sagde  han.  »Den  er  en  historie,  som  er 
præget  af  mod.  Det  er  en  historie  om 
begrænset  viden  og  stor  tro.  Det  er 
historien  om  grundlæggelsen  af  Ce- 
dar City  ...  De  troede,  at  de  havde 
klaret  det,  da  de  kom  til  Saltsødalen. 
Men  de  blev  bedt  om  at  rejse  482  km 
sydpå  til  dette  fremmede  og  ubeboe- 
de område.  I  de  næste  syv  år  sled  og 
slæbte  de  for  at  prøve  at  fuldkom- 
mengøre de  kemiske  processer  i  for- 
bindelse med  minedrift  og  at  udvin- 
de malm  ...  De  kunne  fremstille  lidt 
jern.  Men  de  lærte  aldrig  rigtig  hem- 
meligheden bag  at  kombinere  den 
malm  og  det  kul,  som  de  havde  til  rå- 
dighed . . . 

Til  sidst,  i  1858,  da  man  havde  etab- 
leret en  stor  koloni  på  stedet,  brød 


jernmissionen  praktisk  talt  sammen. 
Det  var  en  stor  skuffelse.  Jeg  er  sikker 
på,  at  ingen  var  så  skuffet  som  Brig- 
ham Young.  Men  skuffelsen  gennem- 
trængte denne  og  andre  kolonier  i 
området. 

Og  selvom  der  herskede  en  følelse 
af  fiasko,  var  der  sket  noget  storslået. 
Der  var  blevet  oprettet  et  stort  sam- 
fund på  stedet.  Det  var  solidt  og 
stærkt.  Det  strakte  sig  i  mange  retnin- 
ger. Der  blev  anlagt  gader.  Der  blev 
bygget  huse.  Der  blev  opført  kir- 
kebygninger. Og  med  tiden  faldt 
arbejdet  med  at  oprette  Southern 
Utah  University  på  plads.  Cedar  City, 
som  er  opkaldt  efter  de  træer,  som 
engang  voksede  der,  blev  et  stærkt  og 
levedygtigt  samfund  i  denne  del  af 
landet.«  □ 


Evangeliet  udbredes  på  nye  måder 

i  New  Zealand 


For  godt  et  år  siden  blev  der  foretaget  forespørgsler,  som  har  hjulpet  med 
at  udvikle  medlemmernes  og  missionærernes  arbejde  i  besøgscentret  ved 
templet  i  Hamilton  i  New  Zealand.  Da  nogle  medlemmer  af  Kirken  i  New 
Zealand  sidste  år  havde  været  i  templet,  spurgte  de,  om  det  ville  være 
muligt  for  missionærerne  på  besøgscentret  at  afholde  fireside  og  koncerter 
for  ward  og  stave  i  de  omkringliggende  områder. 


De  første  programmer  begyndte  i 
august  2000  og  havde  til  formål 
at  styrke  medlemmerne  i  hele  landet 
såvel  som  at  fortælle  centrets  gæster 
om  evangeliet. 

Lige  siden  er  der  blevet  afholdt 
fireside  og  koncerter  for  medlem- 
merne og  undersøgere  i  så  fjerntlig- 
gende områder  som  Waimana  på 
Nordøens  østkyst,  hvor  medlemmer- 
ne mødtes  i  en  lille  offentlig  bygning. 
De  har  også  været  afholdt  i  store 
stavscentre  i  Wellington,  Auckland  og 
Hastings. 

»Der  har  været  så  få  som  25  menne- 
sker og  så  mange  som  1700  til  én  fire- 


side,« siger  ældste  Leo  D.  Leonard, 
leder  af  besøgscentret.  Flere  end 
12  000  er  kommet  til  arrangementer- 
ne uden  for  besøgscentret,  og  6800  af 
dem  har  bedt  om  at  høre  mere  fra 
missionærerne. 

Afholdelse  af  fireside  og  koncerter 
har  også  givet  missionærægtepar  fra 
besøgscentret  mulighed  for  at  hjælpe 
lokale  ledere  i  fjernere  egne.  »På  det 
halve  år  har  missionærerne  kunnet 
hjælpe  én  grenspræsident  med  med- 
lemsoptegnelserne,  undervise  i  klas- 
serne og  tale  ved  nadvermøderne,« 
siger  ældste  Leonard.  På  én  måned 
talte  missionærægtepar  fra  besøgs- 

centret  24  gange  i  det  omkringliggen- 
de område. 

Da  lederne  af  besøgscentret  i  denne 
periode  overvejede,  hvordan  de  kun- 
ne viderebringe  Kirkens  budskab  til 
et  bredere  publikum,  spurgte  nogle 
ansatte  ved  New  Zealand  Public  Ra- 
dio, om  besøgscentrets  missionærer 
var  interesserede  i  at  lave  et  radiopro- 
gram. Repræsentanter  fra  områdets 
informationsafdeling  og  besøgscen- 
trets missionærer  udarbejdede  hur- 
tigt en  radioserie  i  lighed  med  Taber- 
nakelkorets udsendelser. 

»Ud  over  at  få  kontakt  med  et 
par  hundrede  mennesker  på  en  må- 
ned med  vore  brochurer,  når  vi  med 
radioudsendelserne  ud  til  flere  tu- 
sinde på  en  time,«  siger  ældste  Leo- 
nard. □ 

Udlånt  fl/Church  News, 
27.  oktober  2001. 


Ældste  Banks  taler  til  Unge  Voksne 


mm 


Ved  personlig  erfaring  kan  vi  lære  at  forstå,  at  der  er  én  stor  kilde  til  fred 
i  denne  verden:  Vor  Frelser,  Jesus  Kristus,  sagde  ældste  Ben  B.  Banks  fra 
De  Halvfjerds'  Præsidium  den  4.  november  2001  ved  en  fireside  afholdt 
af  Kirkens  Uddannelsessystem. 

T  T  anset  hvor  stor  prøvelsen  er, 
V-x  uanset  hvor  stor  lidelsen  er, 
kan  Mesteren  altid  bringe  den  nød- 
vendige fred,«  sagde  ældste  Banks. 
»Hans  evangelium  står  som  et  lys  i  en 
verden,  som  er  formørket  af  det  on- 
des indflydelse.  Millioner  af  menne- 
sker leder  efter  svar  i  dag.  De  tørster 
efter  fred.  De  ønsker  trøst  i  deres  liv, 
og  de  søger  at  vide,  om  de  er  trygge.« 

Ældste  Banks  opfordrede  de  godt 
20  000  unge  voksne,  som  var  forsam- 
let i  Brigham  Young  University  Mar- 
riott Center,  til  at  følge  »Herrens  plan 
for  fred.«  Ca.  135  000  hørte  talen  di- 
rekte via  satellit  i  Nord-,  Mellem-  og 
Sydamerika.  Firesiden,  som  er  over- 
sat til  22  sprog,  blev  sendt  forskudt  i 
Europa,  og  institutelever  verden  over 
kan  få  videobånd  af  den. 

Ældste  Banks  talte  om  en  tid  med 
krise  i  familien.  Hans  svigerdatter  var 
ved  at  komme  sig  over  en  alvorlig 
hjernebetændelse  forårsaget  af  en 
form  for  meningitis.  Hans  søn  fik  re- 
vet tommelfingeren  af  i  forbindelse 
med  noget  arbejde.  Ældste  Banks  hu- 
stru havde  fået  at  vide,  at  hun  havde 
hudkræft. 

»Dengang  vidste  jeg  ikke,  hvad  det 
ville  ende  med,  men  jeg  vidste,  at 
hvad  end  der  skete,  så  elskede  Frelse- 
ren min  familie  og  mig,«  sagde  han. 

Ældste  Banks  talte  endvidere  om 
den  hårde  forfølgelse,  som  de  første 
medlemmer  af  Kirken  led  under,  og 
om  en  prøvelse,  som  en  ung  ven  for 
nylig  kom  ud  for  efter  at  være  blevet 
lammet  ved  en  svømmeulykke. 

»Vi  står  alle  over  for  prøvelser  og 
problemer  i  vores  liv,«  sagde  han. 
»Det  er  derfor  afgørende,  at  vi  er  godt 
forberedte  og  har  fyldt  vores  åndelige 


Ældste  Ben  B.  Banks  taler  til  unge 
voksne  ved  en  fireside  for  Kirkens 
Uddannelsessystem. 

reservoir,  som  vi  kan  bringe  med  os, 
og  som  vil  kunne  hjælpe  os.« 

Han  fortalte  de  unge,  at  de  alle  har 
behov  for  en  åndelig  faldskærm  -  en, 
som  vil  beskytte  dem,  når  de  møder 
personlige  prøvelser  og  modgang,  en, 
som  vil  bringe  dem  fred,  når  verden 
er  i  oprør. 

»Vores  åndelige  faldskærm  har 
mange  elementer,  som  udgør  en  vid- 
underligt beskyttende  baldakin,  som 
vi  kan  benytte  i  meget  svære  tider,« 
sagde  han.  »Jeg  vil  nævne  syv  af  disse 
elementer  i  dag.« 

Følg  profeterne.  »Vi  ved,  at  vi  lever  i 
en  svær  tid  med  udfordringer,  hvor 
verden  er  i  oprør,«  sagde  ældste 
Banks.  »Vi  har  konstant  behov  for  ån- 
delig vejledning  fra  pålidelige  kil- 
der.« 

Vær  ren.  Ældste  Banks  sagde,  at  jo 

ældre  han  bliver,  desto  mere  bliver 
han  klar  over,  at  fuldkommen  ærlig- 
hed er  et  princip,  som  Kirkens  med- 
lemmer bør  efterleve.  »Ærlighed  er  et 
karaktertræk,  som  bør  danne  selve 
grundlaget  i  vores  liv.« 

Hold  sabbatsdagen  hellig.  »Ved  at  hol- 
de sabbatten  hellig  opbygger  vi  ånde- 
lig karakterstyrke,«  sagde  han.  »Det 
er  ikke  altid  let  at  undgå  verdens  fri- 
stelser, men  det  giver  fred  og  tryghed 
at  gøre  det.« 

Læs  og  overvej  skrifterne  og  bed  ofte. 
Ældste  Banks  citerede  ældste  Henry 
B.  Eyring  fra  De  Tolv  Apostles  Kvo- 
rum:  »Hvis  I  gransker  skrifterne  og 
begynder  at  gøre  det,  som  I  har  ind- 
gået pagt  med  Gud  om  at  gøre,  kan 
jeg  love  jer,  at  I  i  højere  grad  vil  føle 
kærlighed  til  Gud  og  i  højere  grad 
føle  hans  kærlighed  til  jer.  Og  så  vil 
jeres  bønner  komme  fra  hjertet,  fulde 
af  tak  og  bønfaldelse«  (»Bøn«,  Liaho- 
na,jan.  2002,  s.  19). 

Tjen  andre.  »Lad  os  stræbe  efter  at 
give  af  os  selv  og  tjene  andre,«  sagde 
han.  »Vi  kan  ikke  ignorere  andres  be- 
hov og  lidelser.  Uanset  hvilke  forhold 
vi  befinder  os  i,  er  der  altid  mulighed 
for  at  tjene  andre.« 

Hold  befalingerne.  »Opskriften  på 
fred:  Hold  Guds  befalinger.  Krig  og 
konflikter  kommer  af  ondskab.  Fred 
er  resultatet  af  retfærdighed»,  sagde 
han,  idet  han  citerede  ældste  Dallin 
H.  Oaks  fra  De  Tolv  Apostles  Kvorum 
(»Verdensfred«,  Stjernen,  juli  1990,  s. 
63-65). 

Ældste  Banks  fortalte  lytterne  ver- 
den over,  at  medlemmer  af  Jesu  Kristi 
Kirke  af  Sidste  Dages  Hellige  ikke 
slipper  for  prøvelser  og  modgang. 
Men  han  tilføjede,  at  Kirkens  med- 
lemmer har  mulighed  for  at  tage  nad- 
veren hver  uge.  »Vi  lover  vor  evige 
Fader,  at  vi  er  villige  til  at  påtage  os 
hans  Søns  navn,  altid  erindre  ham  og 
holde  hans  bud,«  sagde  han.  »Til  gen- 


gæld  bliver  vi  lovet  at  vi  altid  vil 
have  hans  Ånd  hos  os.  Kan  I  forestille 
jer  noget  mere  trygt  løfte,  når  I  står 
foran  en  ny  uge  ude  i  verden?« 

Ældste  Banks  sluttede  af  med  at 
fortælle  medlemmerne,  at  det  er  ab- 
solut nødvendigt,  at  de  tager  nadve- 
ren værdigt.  »Ved  at  gøre  dette  og 


holde  de  pagter,  vi  indgår,  opbygger 
vi  vores  reservoir  af  styrke  til  tider, 
hvor  vi  får  brug  for  det,«  sagde  han. 
»Vi  bliver  også  bedre  mennesker.  Vi 
vil  stå  som  lys  for  dem  omkring  os.  Vi 
vil  mærke  den  tryghed,  som  man  får 
ved  trofast  at  efterleve  evangeliet.  Vi 
vil  have  tillid  til  vores  evne  til  at  be- 


svare andres  spørgsmål  og  tale  om 
deres  bekymringer.  Andre  vil  komme 
til  os  for  at  få  hjælp  i  svære  tider.  Vi 
vil  kunne  hjælpe  dem  med  at  finde 
Jesu  Kristi  evangeliums  fred.«  □ 

Stillet  til  rådighed  af  Sarah  Jane  Weaver, 
Church  News,  10.  november  2001. 


Vand  som  gave 


Man  glemmer  ikke  traditionerne 
i  den  tzotzil-sprogede  del  af 
Chojolo  i  Mexico,  som  strækker  sig  i 
en  lang  stribe  i  de  fjerne  Chiapasbjer- 
ge.  Indbyggerne  lever  som  deres  for- 
fædre har  levet  i  generationer  og  taler 
tzotzil.  De  dyrker  et  lille  stykke  jord 
og  planter  og  dyrker  i  beskedent  om- 
fang majs  og  bønner. 

Hver  dag  bærer  de  tøj  i  alle  regnbu- 
ens farver.  Mændene  bærer  hue  med 
kvast  og  kvinderne  bluser  i  stærke 
farver.  Når  mændene  arbejder  i  mar- 
kerne, bringer  kvinderne  i  overens- 
stemmelse med  traditionen  vand  ud 
til  dem.  Det  nærmeste  vand  får  de 
ned  ad  bakken  neden  for  byen  tre  ki- 
lometer væk.  Der  fylder  kvinderne 
store  plastikbeholdere  i  en  flod  og 
bærer  dem  op  ad  bjerget. 

Midt  i  1980erne  bragte  en  af  ind- 
byggernes lille  rejse  fra  bjergene  til 
den  nærmeste  by,  San  Cristobal  de  las 
Casas,  varige  forandringer  i  Chojolo. 
Her  besøgte  Pablo  Gutiérrez  Ruiz  sin 
bror,  der  var  medlem  af  Kirken,  og 
blev  selv  omvendt. 

Da  han  vendte  tilbage  til  Chojolo, 
blev  han  udstødt  af  samfundet  og 
endda  fængslet  i  en  tid.  Bror  Gutiér- 
rez brændte  for  sin  nye  tro  og  for- 
kyndte for  dem,  som  ville  lytte,  og 
andre  blev  gradvis  medlem  af  Kirken. 
Da  Chojolo  Gren  blev  oprettet  i  1988, 
blev  han  kaldet  som  den  første  grens- 
præsident  og  har  tjent  i  denne  stilling 
lige  siden. 


Ældste  Pratt  og  en  lokal  ung  pige  klipper  båndet  over  til  vandprojektet  i  Chojolo,  Mexico. 

I  1999,  da  ældste  Carl  B.  Pratt  fra 
De  Halvfjerds,  som  dengang  var  præ- 
sident for  Mexicos  Sydlige  Område, 
besøgte  Chojolo  Gren,  var  der  flere 
end  100  medlemmer.  De  havde  opført 
deres  egen  lille  kirkebygning,  og 
omkring  75  procent  af  de  lokale  med- 
lemmer overværede  nadvermødet. 
Ældste  Pratt  så,  at  der  var  behov  for 
hjælp  og  satte  tre  mål:  At  hjælpe  med 
at  få  drikkevand  i  byen,  at  Kirken 
skulle  opføre  en  kirkebygning  og 
tilvejebringe  lægehjælp  til  grenspræ- 
sidentens  datter,  som  havde  gane- 
spaltning. 

Der  blev  afsat  midler  gennem  Kir- 
kens Humanitærtjeneste  til  vandpro- 
jektet, og  en  lokal  bygherre  skulle  op- 
føre kirkebygningen.  En  lokal  læge 
ydede  hjælp  og  udførte  en  vellykket 
operation  på  grenspræsidentens  dat- 
ter. 

»Da  jeg  kom  tilbage  igen,  var  det 
for  at  mødes  med  byens  ledere,« 
siger  ældste  Pratt.  »Vi  havde  brug 
for  deres  arbejdskraft  til  projektet. 
Mændene  transporterede  vandled- 
ningen og  sand  og  grus  til  at  lave 
pillerne.« 

Projektet  blev  færdigt  i  juni  2001. 
Ældste  Pratt,  som  var  sammen  med 
sin  førsterådgiver,  ældste  Richard  H. 
Winkel  fra  De  Halvfjerds  (nu  præsi- 
dent for  Mexicos  Sydlige  Område),  og 
deres  hustruer,  kom  tilbage  til  indvi- 
elsen. De  fik  en  varm  velkomst.  Byens 
ledere  skaffede  straks  tøj,  så  ældste  og 
søster  Pratt  kunne  klæde  sig  i  natio- 
naldragter. 

»De  tog  os  hen  til  torvet  ved  sko- 
len,« siger  ældste  Pratt.  »De  havde 
arrangeret  en  stor  reception  for  os.  Vi 
lykønskede  dem  med  deres  nye 
vandsystem  og  takkede  dem  for  de- 
res samarbejde.« 

En  ung  pige  klippede  sammen 
med  ældste  Pratt  båndet  over  til 
vandprojektet.  »Jeg  forklarede,  at 
hun  symboliserede,  at  kvinderne  i 
Chojolo  aldrig  mere  skulle  bære  vand 
så  langt,«  siger  ældste  Pratt.  »Vi 


Vandtrykket  i  vandledningen  i  Chojolo,  Mexico,  som  hviler  på  håndfremstillede  cementstøtter, 
testes. 


klippede  snoren  over,  og  vandet 
fossede  ud.  Det  var  et  meget  passen- 
de øjeblik.« 

Han  siger,  at  der  blev  inviteret  gæ- 
ster med  til  en  traditionel  middag, 
som  bestod  af  tre  slags  mad  -  stuvet 
kylling,  tortillas  og  chili. 

Den  nye  kirkebygning  blev  deref- 
ter indviet.  Ældste  Winkel  siger,  at 
kirkebygningen  er  en  af  de  mest  afsi- 
desliggende i  verden. 

Der  er  nu  180  medlemmer  i  grenen, 
og  tilstedeværelsen  er  stadig  75%. 
Mange  i  grenen  rejste  af  sted  i  marts 
2000,  da  templet  i  Tuxtla  Gutiérrez 
i  Mexico  blev  indviet,  hvor  de  per- 
sonligt hilste  på  præsident  Faust, 

andenrådgiver  i  Det  Første  Præsi- 
dentskab. 

En  stor  del  af  kirkens  materiale 
oversættes  til  Tzotzil.  Grenens  ledere 
venter  også  at  få  flere  ledere,  når  to  af 
grenens  fuldtidsmissionærer  kom- 
mer hjem.  De  kommer  snart  hjem  til 
et  forandret  sted,  hvor  der  er  rinden- 
de vand  året  rundt. 

»Det  er  frisk,  koldt  kildevand, 
som  kommer  lige  ned  i  landsbyen 
ved  skolen;  der  ender  vandrøret,«  si- 
ger ældste  Winkel.  »De  hellige  har 
gjort  en  god  indsats  for  befolknin- 
gen.« □ 

Udlånt  <2/Church  News, 
10.  november  2001. 


Yderligere  ideer  til  fællestid,  marts  2002 


T"1  ølgende  er  yderligere  ideer,  som  le- 
JLderne  i  Primary  kan  bruge  sammen 
med  Fællestid,  som  findes  i  Liahona, 
marts  2002.  Se  »Et  Guds  hus«  på  side 
14  og  15  i  Lille  Liahona  i  denne  ud- 
gave, hvor  der  er  lektion,  instruktioner 
og  aktivitet,  som  nasser  til  disse  ideer. 

1.  Forklar,  at  L&P  88:119  er  mere 
end  en  vejledning  til  at  bygge  et 
tempel.  Det  er  en  rettesnor  til  at 
opbygge  vores  hjem  og  personlige 
tilværelse  (se  Thomas  S.  Monson, 
»Byg  dit  evige  hjem,«  Liahona,  okt. 
1999,  s.  2-7).  Få  børnene  til  at  dele 
sig  op  i  par  eller  grupper  for  at  fin- 
de frem  til  ting,  som  vi  kan  bruge 
til  at  opbygge  stærkere  hjem  og  liv. 
Få  dem  til  at  fremlægge  det,  de  har 
fundet  frem  til,  for  en  udpeget  le- 
der eller  lærer.  Forbered  følgende 
opgave  og  giv  hver  gruppe  en: 

•  Bøn  -  lær  om  bøn  ved  at  læse  og 
tale  om  Jakobs  Brev  1:5-6. 

•  Faste  -  lær  hvad  Jesus  Kristus 
lærte  os  om  at  faste  ved  at  læse 
og  tale  om  Matt  5:1-8. 

•  Tro  -  fortæl  en  historie  fra  skrif- 
terne om  nogen,  som  har  udvist 
tro  (f.eks.  Jareds  bror  -  se  Ether 
1-3;  Ester  -  se  Est  1-7;  Daniel  -  se 
Dan  1). 

•  Lærdom  -  sig  en  trosartikel, 
helst  udenad.  Tal  om,  hvorfor 
det  er  vigtigt  at  studere  og  lære  i 
skolen  og  i  kirken. 

•  Orden  -  fortæl  rækkefølgen  af 
evangeliets  første  principper  og 
ordinancer  ved  at  fremsige  den 


fjerde  trosartikel.  Vælg  en  af  lan- 
dets love  og  tal  om,  hvorfor  det 
styrker  jeres  samfund  at  adlyde 
den.  Vælg  en  regel  i  jeres  familie 
og  forklar,  hvorfor  den  styrker 
jeres  familie. 

Når  alle  grupperne  er  færdige 
med  at  fremlægge,  giver  du  et 
stykke  papir  og  en  blyant  til  børne- 
ne to  og  to.  Få  dem  til  at  sidde  med 
papiret  og  blyanten  mellem  sig  og 
lad  begge  holde  blyanten  med  en 
hånd.  Bed  dem  om  at  tegne  et  hus. 
Vis  nogle  af  deres  tegninger  frem. 
Forklar,  at  det  er  lettere  at  tegne, 
hvis  de  arbejder  sammen.  Forklar, 
at  forældre  ønsker  at  deres  hjem 
skal  være  et  sted,  hvor  man  beder, 
faster,  tror,  lærer  og  holder  orden, 
men  forældre  kan  ikke  opbygge 
deres  hjem  alene.  Forældre  og  børn 
må  arbejde  sammen  for  at  opbyg- 
ge sådan  et  hjem.  Bær  vidnesbyrd 
om,  at  når  vi  efterlever  disse  prin- 
cipper, vil  vores  templer,  vores 
hjem  og  vores  liv  præges  af  orden 
og  styrkes.  Syng  en  sang  eller  sal- 
me om  hjem  eller  familie. 

2.  Skriv  følgende  oplysninger  på 
hvert  sit  stykke  papir,  som  er  base- 
ret på  præsident  Gordon  B.  Hinck- 
leys  seks  Ver  (se  »En  profets  råd 
og  bøn  for  ungdommen,«  Liahona, 
apr.  2001,  s.  30-41,  eller  Lille  Liaho- 
na, juni  2001,  s.  8-9).  Brug  et  citat 
fra  præsident  Hinckleys  tale  til 
hvert  V.  Vær  taknemmelig  -  L&P 
59:7;  Vær  dygtig  -  L&P  93:36;  Vær 


ren  -  SI  24:3-4;  Vær  sand  -  Alma 
53:20-21;  Vær  ydmyg  -  Alma  32: 
15-16;  Vær  bønsom  -  Matt  6:6. 

Del  Primary  op  i  seks  grupper 
og  giv  hver  gruppe  et  af  papirerne. 
Få  dem  til  at  vælge  enten  at  læse  et 
skriftsted  i  kor  eller  synge  en  sang 
eller  salme  om  deres  V.  Giv  dem  tid 
til  at  øve  sig.  Få  dernæst  grupper- 
ne til  på  skift  at  fortælle,  hvad  de- 
res V  er,  fremføre  sangen  eller 
skriftstedet,  læse  citatet  fra  præsi- 
dent Hinckley  og  foreslå  en  måde, 
hvorpå  vi  kan  følge  hans  råd.  Bed 
et  medlem  af  wardet  eller  grenen 
om  at  tale  til  børnene  om  de  stan- 
darder, der  er  nødvendige  for  at 
komme  i  templet.  Få  ham  eller 
hende  til  at  forklare,  hvordan  det 
kan  hjælpe  dem  at  følge  profetens 
råd  nu  og  også  forberede  dem  til  at 
komme  i  templet.  Til  mindre  børn: 
Få  hver  klasse  til  at  vælge  et  af  de 
seks  Ver.  Nævn  beretninger  fra 
skrifterne  eller  hverdagssituatio- 
ner, som  belærer  om  disse  princip- 
per, og  få  hver  klasse  til  at  lave  et 
skuespil  over  en  af  dem  for  resten 
af  Primary.  F.eks.:  En  af  de  ti  spe- 
dalske viste  taknemmelighed;  Abi- 
nadi  var  sand;  hyrderne  ved  Jesu 
fødsel  var  ydmyge;  børn,  som  la- 
ver lektier,  er  dygtige;  børn,  som 
ikke  vil  se  udsendelser  med  grimt 
sprog,  er  rene;  og  børn,  som  er  med 
til  at  velsigne  maden  eller  beder 
selv  eller  sammen  med  familien,  er 
bønsomme.  □ 

Kopi  af  det  første  University  of  Utah 


Året  efter  at  pionererne  kom  til  Saltsødalen,  bad  præsident  Brigham  Young 
(1801-1877)  den  trofaste  sidste  dages  hellig  John  Fack  om  at  bygge  et  hjem, 
som  var  stort  nok  til  at  afholde  selskaber  i.  Denne  bygning  skulle  senere 
blive  hjemsted  for  den  første  undervisning  på  University  of  Deseret,  som  er 
forgængeren  til  University  of  Utah.  Nu  er  en  kopi  af  huset  opført  i  This  Is 
the  Place  Heritage  Park  i  Salt  Lake  City. 


Den  10.  november  2001  indviede 
ældste  M.  Russell  Ballard  fra  De 
Tolv  Apostles  Kvorum  den  nye  byg- 
ning, som  er  den  seneste  tilføjelse  til 
Old  Deseret  Village,  der  er  parkens 
»levende  historie«-attraktion. 

»Jeg  er  sikker  på,  at  John  Pack  ser 
denne  begivenhed,«  sagde  ældste 
Ballard  til  tilskuerne,  som  fyldte  hele 
den  nye  bygning,  da  formiddagens 
regnbyger  medførte,  at  begivenheden 
ikke  kunne  afholdes  udendørs.  De 
fleste  var  efterkommere  efter  John 
Pack  og  medlemmer  af  den  familieor- 
ganisation, som  har  indsamlet  midler 
til  at  opføre  bygningen  og  har  skæn- 
ket den  til  This  is  the  Place  Founda- 
tion. 


»Når  man  kommer  her,  og  når  man 
tænker  på  de  ting,  som  fandt  sted  i 
[Packs  hjem]  på  ens  forfædres  tid,« 
sagde  ældste  Ballard,  »tænker  man 
på,  hvem  der  er  kommet  i  dette  hjem, 
hvem  der  har  danset  her,  hvem  der 
har  sunget  her,  hvem  der  er  blevet 
undervist  her,  og  man  begynder  at 
tænke  på  Brigham  Young  og  Det  Før- 
ste Præsidentskab  og  De  Tolv  Apost- 
les Kvorum  dengang  ...  Dette  er  en 
herlig  tilføjelse  til  parken.« 

JoAnn  Merrill,  som  er  medlem  af 
familieorganisationen,  fortalte  om 
Packs  hjems  historie  og  bemærkede, 
at  det  blev  bygget  i  1848  med  et  godt 
gulv,  synlige  tagspær  og  vægge  af 
brunt  ler.  Det  skulle  bruges  til  dans  og 


anden  underholdning.  I  februar  1850 
planlagde  man  at  opføre  et  universi- 
tet. Men  planerne  blev  forsinkede,  da 
man  ikke  havde  en  stor  nok  bygning 
til  undervisningen.  Så  besluttede  be- 
styrelsen at  leje  en  sal  og  et  tilstøden- 
de lokale  i  Packs  hjem  til  at  undervise 
i.  Således  blev  de  første  klasser  afvik- 
let den  11.  november  1850. 

Clyde  Pack  skitserede  John  Packs 
historie  og  fortalte,  at  John  blev  døbt 
sammen  med  sin  hustru,  Julia  Ives 
Pack,  i  1836  i  Watertown  i  New  York. 
Sammen  med  de  sidste  dages  hellige 
oplevede  han  forfølgelserne  i  Ohio, 
Missouri  og  Illinois.  Under  vandrin- 
gen til  Saltsødalen  i  1847  var  han  ma- 
jor i  et  af  pionerkompagnierne. 

Ældste  Ballard  fortalte  i  sin  tale,  at 
hans  egen  tipoldefar,  Hyrum  Smith, 
profeten  Joseph  Smiths  bror,  havde 
beseglet  John  og  Julia  Pack  i  templet  i 
Nauvoo.  □ 

Tilpasset  efter  Church  News, 
17.  november  2001. 


Ældste  M.  Russell  Ballard  (til  venstre)  hilser  på  en  bekendt  efter  indvielsen  af  kopien  af  John  Packs  hjem. 

Carl  Blochs  klassiske  Kristus-portrætter 


Komplementaritet  og  paradokser 


Carl  Bloch  (1834-90),  den  store  danske  Kristus-maler,  er  næsten  glemt  af  alle 
-  måske  med  undtagelse  af  nogle  få  mormoner  i  Utah  og  så  ganske  få  dan- 
skere, som  ellers  har  været  tilbøjelige  til  at  vurdere  hans  mange  raderinger 
højere  end  de  bibelske  illustrationer.  De  sidste  dages  hellige  anvendte  tidli- 
gere flittigt  hans  billedfortællinger,  der  nu  som  en  anden  tegneserie  er  op- 
hængt i  Christian  IVs  Bedekammer  i  Frederiksborg  Slotskirke  i  Hillerød. 


I kopier  hænger  de  endnu  enkeltvis 
i  mange  danske  folkekirker,  og  i 
mange  år  var  der  ophængt  et  stort 
kopimaleri  i  samme  stil  i  kirken  på 
Priorvej,  ganske  vist  ikke  i  selve 
kirkesalen,  men  dog  i  det  største  un- 
dervisningsrum. Kirkens  magasiner 
(Stjernen;  præstedømmets  blad,  the 


Improvement  Era  (senere  Ensign); 
søndagsskolens  internationale  skrift, 
the  Instructor)  illustrede  ofte  general- 
autoriteternes taler  med  Blochs  male- 
rier og  det  i  et  omfang,  der  minder  om 
den  nuværende  brug  af  Thorvaldsens 
Kristusfigur.  Nu  har  de  hellige  erstat- 
tet dem  med  billeder,  hvis  kunstneri- 


Bjergprædiken. 


ske  kvalitet  knapt  lader  sig  sammen- 
ligne med  Blochs  fine  billeder.  Dan- 
skerne har  så  at  sige  glemt  både 
Blochs  Kristusbilleder  og  Kristus  selv, 
men  det  er  en  anden  historie. 

Som  sagt  er  Blochs  Kristus-billeder, 
som  blev  til  i  årene  1865-73,  ophæng  i 
det  kongelige  bedekammer,  der  er 
placeret  ved  siden  af  kirkerummet 
med  det  store  barokorgel.  Her  i  slots- 
kirken blev  de  danske  konger  i  ene- 
vældens tid  ikke  kronet  til  konge,  så- 
dan som  det  skete  og  sker  i  England, 
men  salvet  ligesom  David  og  de  an- 
dre judæiske  konger. 

Fælles  for  Blochs  billeder  er,  at  de 
alle  taler  om  begivenheder,  som  ud 
fra  vore  dagligdagsbegreber  må  virke 
ikke  blot  usandsynlige,  men  ligefrem 
utrolige  for  ikke  at  sige  helt  utrovær- 
dige. Den  troende  derimod  taler  om 
og  tænker  på  billederne  med  en  blan- 
ding af  barnlig  tiltro,  mistro  og  yd- 
myghed. Den  stærkeste  i  troen  taler 
og  tænker  i  begreber  som  paradokser 
og  det  helt,  helt  ekstraordinært  unik- 
ke. For  hvad  viser  billederne? 

»Maria  Bebudelse«  viser  altså  be- 
retningen om  englebesøg  -  og  så  til  en 
kvinde!  Helt  urealistisk  viser  ærke- 
englen Gabriel  sig  i  en  klassisk-ro- 
mansk  rundbue  for  Maria,  som  halvt 
siddende  i  en  sort  stol  er  iklædt  en 
strålende  kjole  i  rødt  stof  og  med 
hvidt  slør  og  halsklæde. 

I  »Besøget  hos  Elisabeth«  modtager 
den  gravide  Elisabeth  -  vordende 
mor  til  præsten  og  profeten  Johannes 
Døber  -  en  anden  gravid  kvinde,  Ma- 
ria, vordende  moder  til  selveste 
Kristus.  Elisabeth  er  klædt  i  brunt  al- 
muetøj og  modtager  Maria  begejstret 
med  udbredte  arme,  som  sagde  hun: 
»Velsignet  være  den,  der  kommer  i 
Herrens  navn.«  Man  bemærker,  at 
Maria  står  fire  trin  under  Elisabeth. 

Det  er  tydeligvis  Elisabeth,  der  byder 
Maria  og  dermed  Jesusbarnet  vel- 
kommen i  den  judæisk-præstelige 
verden  -  Johannes  far  var  ypperste- 
præst af  aronitisk  slægt.  Maria  er  iført 
klassiske  kongelige  klæder  og  er  på 
vej  opad  -  og  dermed  på  vej  ind  i  en 
klassisk-romersk  bygning,  der  kunne 
repræsentere  både  et  kongeslot  (fy- 
sisk magt  og  vælde),  templet  (den 
jødiske  tankeverden)  og  det  him- 
melsk-sublime. 

I  stedet  for  »Hyrdernes  Tilbedelse« 
kunne  Bloch  have  valgt  det  mere  rati- 
onelle motiv,  vismændenes  tilbedel- 
se, men  her  drejer  det  sig  igen  om  det 
helt  usædvanlige  englebesøg  til,  om 
ikke  naive,  så  i  hvert  fald  forholdsvis 
uuddannede  jøder  fra  en  ikke-privi- 
legeret  underklasse.  På  rembrand tsk 
vis  ses  kontrasterne  her  mellem  lys  og 
mørke  (»og  lyset  skinnede  i  mørket, 
og  mørket  begreb  det  ikke«).  Men  det 
gjorde  hyrderne  altså! 

»Kristus  i  Templet  som  tolvårig« 
kræver  ingen  forklaring,  men  under- 
streger underfundighederne  i  den 
virkelige  virkelighed:  Det  mirakel  der 
sker  for  forældrenes  øjne  og  øre,  når 
deres  børn  for  alvor  begynder  at  tage 
over  og  forme  deres  eget  -  og  andres 
liv.  Det  samme  mirakel  der  ind  imel- 
lem hænder  for  professoren,  der  ser 
sine  disciple  vokse  i  styrke  og  selv- 
stændighed. Hvilket  mirakel!  Måske 
i  virkeligheden  mere  mirakuløst  end 
noget  andet  mirakel,  hvor  hverdags- 
agtig vi  så  til  tider  synes  at  fortolke 
det. 

»Bjergprædiken«  viser  den  nu  pa- 
rate profetskikkelse,  som  fortolker  og 
ser  traditionen  og  skrifter  i  et  helt  nyt 
lys  -  og  det  med  en  naturlig  autoritet 
som  den  største  selvfølgelighed.  Jesus 
sidder  på  det  åndelige  himmelbjergs 
trone  og  taler,  mens  nogle  lytter  i  bøn, 
med  undren  eller  i  dyb  skepsis.  Bjerg- 
prædiken, der  kan  opfattes  som  en 
teologisk-teoretisk  lancering  af  det 
komplementære  forhold  mellem 
barmhjertighed    og  retfærdighed; 


Besøget  hos  Elisabeth. 


modsætninger,  som  dog  forudsætter 
hinanden.  Principperne  har  først  be- 
tydning, når  de  praktiseres;  princip- 
perne er  ikke  i  sig  selv  perfekte,  men 
kun  ved  og  gennem  deres  inderlige 
efterlevelse  med  kærlighed  til  Gud  og 
mennesket  (som  Guds  billede)  som 
den  egentlige  drivkraft.  Principper- 
nes mirakler  kommer  først  frem  ved 
virkeliggørelse  i  praksis.  At  være  til- 
skuer og  kommentator  er  ikke  til- 
strækkelig. 

Billedet  »Kristus  lader  de  små  børn 
komme  til  sig,«  er  det  barmhjertige, 
det  overbærende  og  det  sensitive  helt 
i  centrum.  »Der  må  være  tid  til  kær- 
lighed.« Det  er  vigtige,  ja,  selv  vigti- 
gere end  principperne,  som  blot  er 
midler  til  at  gøre  det  virkelige  liv 
mere  lykkeligt,  ægte  og  fuldstændigt. 
Med  »Lazarus  opvækkes  fra  de 
døde«  er  vi  tilbage  til  det  usædvanli- 
ge. Hvordan  kan  man  tro  på  opstan- 
delsen, når  man  har  svært  ved  at  for- 
stå og  acceptere  livets  opstående  som 

et  resultat  af  guddommelig  indgri- 
ben. Det  moderne  menneske  ville 
have  stået  lige  så  måbende  som  fol- 
ket, der  vidnede  Jesu  opvækkelse  af 
Lazarus.  Som  Gud  sagde:  »Lad  der 
blive  lys,  og  der  blev  lys,«  (1  Mos  1:3) 
så  råbte  Jesus  med  en  mindre  om- 
skrivning: »Lad  der  blive  liv!  Og  der 
blev  liv.«  Lazarus,  der  havde  været 
død,  viste  sig.  Det  moderne  menne- 
ske, der  har  et  selvskabt  univers  af 
mirakler,  er  ikke  tilbøjelig  til  at  tro 
noget  helt  nyt  og  unikt,  men  forsøger 
man  ikke  det  usædvanlige,  skal  man 
ikke  forvente  det  mirakuløse. 

»Nadverens  indstiftelse«  har  Me- 
steren i  centrum.  Den  skjulte  drama- 
tik omkring  nadveren  er  forlængst 
glemt  af  de  fleste  og  erstattet  af  over- 
fladiske ritualer.  Den  dybere  mening 
er,  som  flot  beskrevet  i  Karen  Blixens 
fortælling  om  Babettes  Gæstebud,  at 
miraklet  i  det  enkelte  menneske  skal 
ske:  Ved  at  tænke  på  sin  bedste  vens 
lidelser,  skulle  den  såre  menneskelige 
tilbøjelighed  til  at  handle  middelmå- 
digt -  eller  måske  endog  direkte  for- 
kert -  og  ønsket  derom  mindskes  af- 
gørende. I  stedet  skulle  mennesket 
indrette  sig  på  at  yde  sit  ypperste  -  og 
det  hele  tiden  og  med  hele  sit  hjerte. 
Miraklet  sker  flere  gange  i  Babettes 
Gæstebud!  Sker  det  ved  indtagelsen 
af  nadveren  -  hver  gang?  Mesteren  er 
omgivet  af  opmærksomme  disciple  - 
bortset  fra  én.  Judas  er  på  vej  væk. 
»Og  han  gik  ud,  og  der  var  mørkt!« 
som  det  siges  på  bedste  Shakespeare- 
manér. Naturen  spiller  med. 

»Bønnen  i  Getsemane«  falder  ikke 
naturligt  i  de  sidste  dages  helliges 
smag,  for  engle  har  ikke  vinger,  selv 
om  de  flyver  oppe  under  himmelen. 
Men  her  er  strukturen  og  farverne 
sammens temmende  og  symbolske. 
Jesus  er  iklædt  værdigheds-  og  kon- 
geklæder i  rødt.  Han  sidder  på  den 
brune  jord  og  foran  et  jordisk  ud- 
brændt brunt  træ.  Baggrunden  er 
sort-sort.  Kun  englen  lyser  op.  Når  li- 
vets ofte  barske  realiteter  viser  sig, 


hvem  fristes  så  ikke  til  at  sige:  »Lad 
denne  kalk  gå  mig  forbi?« 

»Peters  fornægtelse«  er  malet  med 
fine  iscenesatte  effekter,  men  når  dog 
ikke  et  højdepunkt  som  i  Johann  Se- 
bastian Bachs  »Mattæus-Passion«, 
hvor  der  netop  her  sker  et  paradigme- 
skift i  Peters  liv.  Vi  ved  meget  lidt  om 
Peters  personlige  problemer,  og  hvad 
der  får  ham  til  at  svigte  mesteren. 
Men  det  er  forståeligt,  hvis  han  miste- 
de fodfæstet  og  troen,  da  Jesus  plud- 
selig syntes  magtesløs  og  lod  sig  kue. 
Havde  han,  Peter,  taget  fejl  af  situati- 
onen. I  det  øjeblik  Peter  hører  hanen 
gale  to  gange  og  har  fornægtet  Jesus 
tre  gange,  fatter  Peter  pludselig,  at 
han  har  svigtet  Jesus,  at  han  har  fejlet. 
Og  netop  i  samme  brøkdel  af  et  se- 
kund fatter  han,  at  Jesus  alligevel  har 
styr  på  tingene,  skønt  det  ud  fra  en 
overfladisk  betragtning  så  ud  som  det 
modsatte.  Denne  erkendelsens  kom- 
plementaritet, at  vidnesbyrdet  om 
hans  fejl  paradoksalt  samtidig  styrker 
han  tro,  er  usædvanlig,  og  dog  netop 
den  højere  lovs  dybe  sandhed.  »Der- 
for får  de  mod  til  at  gøre,  hvad  der  er 
uret,  fordi  straffen  ikke  falder  straks,« 
siges  det  så  psykologisk  rigtigt  i  skrif- 
terne. 


Billedet  af  »Kristus  på  korset« 
mangler  det  skelsættende,  der  skulle 
få  os  til  at  glemme  andre  kunstneres 
billeder  af  samme  motiv.  Billedet  af 
»Opstandelsen«  er  set  i  kopier  i  flere 
folkekirker,  men  falder  næppe  i  man- 
ge sidste  dages  helliges  smag. 

Samlet  gengiver  Blochs  illustratio- 
ner loyalt  de  bibelske  beretninger  på 
trods  af  det  moderne  menneskes 
modvilje  mod  maleriernes  mirakel- 
budskaber. Forklaringen  på,  at  dan- 
skerne har  glemt  denne  kunstskat,  er 
sikkert  forbundet  med  dette  paradok- 
sale eller  skrubumulige.  Som  antydet 
har  de  sidste  dages  hellige  forlængst 
taget  afstand  fra  nogle  af  de  fortolk- 
ninger, den  traditionelle  kristendom 
har  tillagt  de  bibelske  beskrivelser. 
Det  gælder  besøget  af  engle  med  vin- 
ger, den  påståede  jomfrufødsel  og 
meget  andet.  Men  den  vedholdende 
tro  på  de  øvrige  mirakler  står  de  sid- 
ste dages  hellige  efterhånden  ret  ale- 
ne om.  Det  er  efterhånden  alminde- 
ligt kendt,  at  mange  -  måske  endog 
de  fleste  præster  -  stærkt  præget  af 
den  intellektuelle  bibelkritik  -  tager 
afstand  fra  stort  set  alle  usædvanlige 
tildragelser  i  bibelen,  som  ikke  blot 
betragtes  som  mystisk-mirakuløse, 


men  slet  og  ret  som  naive,  fiktive 
historiefortællinger  uden  hold  i  den 
fysiske  virkelighed. 

På  den  måde  bliver  Blochs  billed- 
serie et  dokument  for  både  den  tid- 
ligere fælles  kristne  troslære  og  et  vid- 
nesbyrd om,  at  netop  denne  tro  blev 
forladt,  paradoksalt  nok  samtidig 
med,  at  man  gennem  forfølgelse  jog 
de  folk  ud  af  landet,  der  netop  troede 
på  dette  fælles  kristne  tankegods.  På 
et  tidspunkt  skrev  Carl  Bloch  til  H.  C. 
Andersen:  »Du  taler  om  min  flid.  Ja, 
jeg  maler  rigtig  nok  hver  dag,  og  no- 
get kommer  der  jo  frem  ved  at  bruge 
farver  og  lærred,  men  om  det  dur  til 
noget,  se  det  kommer  ikke  frem,  før 
både  du  og  jeg  ligger  og  sover  den 
evige  søvn.«  (Knud  Voss  i:  Dansk 
kunsthistorie  bd.  4,  p.  363).  Dansker- 
ne har  glemt  Carl  Blochs  billeder,  for- 
di de  er  ophørt  med  at  interessere  sig 
for  den  traditionelle  og  bibelske  kri- 
stendom, men  har  mormonerne  blot 
glemt  Carl  Bloch,  fordi  han  ikke  i 
levende  live  blev  en  sidste  dages 
hellig?  For  billedernes  fortællekunst 
og  kunstneriske  kvalitet  kan  der  næp- 
pe stilles  spørgsmålstegn  ved.  □ 

Bent  Raymond  Jørgensen, 
Frederiksberg  Ward 


BYU  køber  maleri  af  Carl  Bloch 


Brigham  Young  universitetets 
kunstmuseum  har  købt  et  stort 
oliemaleri  af  Carl  Heinrich  Bloch  - 
den  danske  maler,  som  mange  af  Kir- 
kens medlemmer  kender. 

»Kristus  helbreder  den  syge  ved 
Betesda«  er  et  oliemaleri  på  ca.  250  x 
320  cm,  som  vil  være  en  altertavle  i 
museets  permanente  samling.  Købet 
blev  muliggjort  takket  være  donorer- 
ne Jack  og  Mary  Lois  Wheatley. 

Ældste  Merrill  J.  Bateman  fra  De 
Halvfjerds,  som  også  er  rektor  på 


BYU,  sagde,  at  Blochs  maleri  indfan- 
ger Frelserens  ånd. 

»Carl  Blochs  smukke  maleri, 
>Kristus  helbreder  den  syge  ved  Be- 
tesda<,  skildrer  Kristus  som  helbreder 
såvel  som  trøster,«  sagde  ældste  Bate- 
man. 

»Kristi  helbredende  kraft  er  mere 
end  fysisk.  Han  har  magt  til  at  gøre  et 
menneske  helt  og  til  at  hele  sjælen  så- 
vel som  legemet.  Det  originale  maleri 
er  en  vidunderlig  gave,  og  det  vil 
være  en  konstant  påmindelse  om  vo- 

res  arv  og  mission.«  Maleriet  har 
hængt  i  Indre  Missions  Bethesdakir- 
ke  i  København  siden  1883.  Dets  skil- 
dring af  Kristus,  som  helbreder  de 
syge,  er  et  budskab,  som  fremkalder 
håb,  indfølingsevne  og  medfølelse. 
Kirkens  medlemmer  kender  Blochs 
malerier,  som  er  trykt  i  mange  af  Kir- 
kens blade. 

Museumsinspektør  Campbell  Gray 
kalder  billedet  »et  vidunderligt  ikon 
i  kirken.« 

Inspirationen  bag  maleriet  er  den 


tapre  gerning  i  Frelserens  liv,  hvor 
han  helbredte  en  invalid  ved  Bethes- 
das  sprudlende  dam  på  en  sabbats- 
dag,  sagde  bror  Gray.  Kristi  gernin- 
ger, som  skildres  i  Blochs  maleri,  er 
metaforer  på  Frelserens  og  hans  kir- 
kens helende  og  støttende  kraft. 

Maleriet  lærer  dem,  som  ser  det,  »at 
vi  altid  kan  få  nogen  til  at  opløfte  os, 
ikke  kun  op  over  de  synder,  vi  har 
begået,  men  så  vi  kan  opnå  ting,  som 
vi  ellers  ikke  selv  ville  kunne,«  sagde 
bror  Gray 

Carl  H.  Bloch  (1834-1890)  malede 
flere  end  20  store  malerier  fra  Frelser- 
ens liv.  Bloch  har  ligeledes  studeret 
sammen  med  den  sidste  dages  helli- 
ge kunstner,  C.  C.  A.  Christensen,  en 
dansker  som  skildrede  pionerernes 
liv  i  et  panorama  af  store  malerier. 

»Kristus  helbreder  den  syge  ved 
Bethesda,«  kunne  ses  gratis  af  offent- 
ligheden fra  november.  □ 

Kilde:  Church  News, 
3.  november  2001. 


Kristus  helbreder  den  syge  ved  Bethesdadammen. 


Storslået  150-års  jubilæum 
for  Kirken  i  Fredericia 


Den  første  Fredericia  Gren  blev  organiseret  den  9.  november  1851.  Kimen 
til  at  finde  frem  til  denne  dato  opstod  i  januar  1978.  Da  indbød  Lokalhisto- 
risk Arkiv  for  Fredericia  og  omegn  alle  trossamfund  i  byen  til  at  deltage  i  en 
udstilling,  der  kunne  beskrive  de  forskellige  trossamfunds  historie  i  byen 
samt  deres  tro  og  lære. 


Da  vi  intet  kendte  til  Kirkens  før- 
ste historie  i  Fredericia,  hen- 
vendte vi  os  til  Kirkens  Historiske 
Afdeling  i  Salt  Lake  City.  Her  sad  en 
tidligere  missionær  i  Den  Danske 
Mission,  Richard  L.  Jensen. 

Han  sørgede  beredvilligt  for,  at  der 
blev  taget  mange  fotokopier  af  de  før- 
ste optegnelser  for  Fredericia  Gren 
samt  en  del  dagbogsblade,  der  var 
skrevet  af  personer,  som  havde  haft 


betydning  for  Kirkens  første  tid  i 
Fredericia  og  omegn. 

Det  lykkedes  aldrig  Lokalhistorisk 
Arkiv  at  få  ovennævnte  udstilling  ar- 
rangeret -  men  kopier  af  optegnelser 
fra  Kirkens  første  tid  i  Fredericia  var  i 
vore  hænder,  og  vi  kendte  oprettel- 
sesdatoen for  menigheden,  den  9.  no- 
vember 1851. 

Efter  at  Slægtshistorisk  Center  i 
Fredericia  var  blevet  oprettet  den 

5.  februar  1990,  var  det  blevet  mu- 
ligt at  rekvirere  mikrofilm  med  kir- 
kehistoriske optegnelser  for  vort 
område. 

Det  benyttede  Georgia  Nielsen  sig 
af,  og  hun  blev  også  organisator  for 
en  spændende  kirkehistorisk  udstil- 
ling i  forbindelse  med  wardskonfe- 
rencen  den  23.  -  24.  januar  1999. 

Denne  udstilling  dækkede  også 
dele  af  tiden  tilbage  til  1851,  og  den 
fik  megen  opmærksomhed. 

Jubilæumsbog 

Nu  var  vi  kommet  tæt  på  150-året 
for  Kirkens  oprettelse  i  vort  område, 
og  så  kom  visionen  om  at  udgive  en 


Lækre  kager  dekoreret  som  Kirkens  standardværker. 


bog  om  Kirkens  historie  i  forbindelse 
med  150-års  jubilæet. 

Det  kom  snart  til  handling,  idet  bi- 
skop Erik  Holm  Larsen  gav  Niels 
Nybo  Jakobsen  opgaven  med  at  dan- 
ne en  komité,  der  skulle  skrive  og  ud- 
give en  bog  om  menighedens  historie 
gennem  150  år. 

Denne  redaktionskomité  fik  Niels 
Nybo  Jakobsen  som  formand  og  hav- 
de Georgia  Nielsen,  Hans  Otto  Niel- 
sen, Knud  B.  Andersen  samt  Flem- 
ming Bornemann  som  medlemmer. 

Komiteéns  medlemmer  delte  opga- 
ven med  at  skrive  de  forskellige  afsnit 
til  bogen,  og  ved  møder  gennemgik 
og  diskuterede  man  indlæggene.  Det 
blev  besluttet,  at  bogen  også  skulle 
fortælle  om  Kirkens  generelle  historie 
og  principper.  Den  måtte  dog  ikke 
være  missionerende,  selv  om  det  var 
et  stort  ønske,  at  ikke-medlemmer 
kunne  lære  noget  om  Kirken. 

Vi  ønskede  ikke  at  bogens  titel 
skulle  være  for  ordinær,  og  derfor 
valgte  vi  titlen:  »Historien  om  mor- 
monerne i  Fredericia  og  omegn.«  Der 
kom  også  afsnit  med  fra  Vejle,  Mid- 
delfart, Kolding  og  Vamdrup. 

I  redaktionskomitéen  fandt  vi  efter- 
hånden ud  af,  at  det  var  en  stor  opga- 
ve, vi  var  i  gang  med.  Der  dukkede 
hele  tiden  emner  op,  som  vi  gerne  vil- 


le have  med,  og  det  var  vigtigt  at  kun- 
ne understøtte  teksten  med  gode  bil- 
leder. 

Selv  om  vi  havde  haft  det  meste  af 
et  år  til  opgaven,  kom  vi  til  sidst  i  tid- 
nød. Vi  skulle  være  færdige  inden  ju- 
bilæumsdagen, for  bogen  skulle  være 
i  fokus  ved  jubilæumsfestlighederne, 
som  vi  havde  set  frem  til  i  lang  tid. 
Men  bogen  kunne  hentes  på  trykkeri- 
et den  2.  november  2001. 

Afholdelse  af  jubilæet 

Det  blev  virkelig  et  storslået  jubilæ- 
um, som  kom  til  at  forløbe  ved  hele 
fire  begivenheder: 

Onsdag  den  7.  november  klokken 
16.00-17.00  var  der  reception  i  kirken 
for  indbudte  gæster.  Vi  havde  invite- 
ret lokale  politikere,  folk  fra  lokalhi- 
storiske arkiver  samt  fra  medierne.  Vi 
frabad  os  venligst  gaver,  men  skrev,  at 
vi  gerne  ville  præsentere  vores  bog, 
og  at  vi  gerne  ville  vise  vore  gæster 
rundt  i  kirkebygningen  med  Slægts- 
historisk  Center. 

Naturligvis  var  vi  spændte  på, 
hvor  mange  der  ville  komme,  og  vi 
blev  ikke  skuffede.  På  trods  af  valg- 
kampen glædede  borgmaster  Uffe 
Steiner  Jensen  os  med  sit  besøg.  Der 
mødte  også  journalister  og  fotografer 
fra  Fredericia  Dagblad,  Lokal-Bladet 

samt  Elbo  Bladet.  Det  resulterede  i  ar- 
tikler med  virkelig  fin  omtale  og  gode 
billeder. 

Til  receptioner  kom  der  også  re- 
præsentanter fra  de  lokalhistoriske 
arkiver  i  Fredericia  og  Kolding  samt 
en  skolebibliotekar  m.fl.  Vi  trakterede 
vore  gæster  med  et  glas  alkoholfri  vin 
samt  kransekage. 

Det  skal  også  nævnes,  at  vi  i  ugen 
efter  receptionen  fik  en  henvendelse 
fra  dagbladet,  Jyske  Vestkysten  Kol- 
ding. Her  havde  man  taget  fejl  af  da- 
toen, men  bad  om  at  få  et  eksemplar 
af  »Historien  om  mormonerne  i  Fre- 
dericia og  omegn«.  En  uge  senere 
kom  der  også  i  denne  avis  en  fin  arti- 
kel om  vort  jubilæum. 

Festaften 

Fredag  den  9.  november  klokken 
18.30  var  der  festaften  for  voksne 
medlemmer  og  venner.  Denne  fest- 
aften på  selve  jubilæumsdagen  var 
arrangeret  af  aktivitetskomiteens 
formand,  Flemming  Bornemann, 
der  var  assisteret  af  Christian  Niel- 
sen, Pia  Bornemann  og  Annelise 
Outsen. 

De  havde  udført  et  kolossalt  for- 
beredende arbejde  og  var  også  travlt 
optaget  på  selve  festaftenen.  Som 
toastmaster  fungerede  Brian  Jacob- 
sen. 

Efter  velkomst,  sang  og  bøn  holdt 
biskop  Erik  Holm  Larsen  festtalen. 
Han  gav  udtryk  for  sin  glæde  over 
den  stabilitet,  der  er  i  menigheden,  og 
han  var  taknemmelig  for  mange  tro- 
faste medlemmers  støtte  og  vidnes- 
byrd. På  trods  af  medlemmernes  for- 
skelligheder har  vi  lært  at  tage  hen- 
syn og  at  vokse  sammen. 

Derefter  fulgte  et  underholdnings- 
nummer  ved  Dorthe  Holm  Larsen  og 
Knud  B.  Andersen,  der  i  tæt  dialog 
trak  specielle  og  morsomme  episoder 
frem  fra  de  sidste  50  år  af  menighe- 
dens historie. 

Wardets  »huspoet«,  Inger  Madsen, 
havde  skrevet  en  dejlig  festsang  til  lej- 


ligheden.  Ingen  navne  var  nævnt  i 
sangen,  men  den  var  spækket  med 
»lune  sandheder«,  og  vakte  stort  bi- 
fald. 

Så  kaldte  Bent  Bisgaard  nogle  par 
frem  til  line-dance,  og  det  satte  stem- 
ningen i  vejret. 

Flemming  Bornemann  havde  lavet 
en  jubilæumsquiz  med  20  spørgsmål 
om  menighedens  historie. 

Der  var  hård  kamp  om  en  chokola- 
degave, der  blev  vundet  af  Dorthe 
Holm  Larsen  efter  en  finalerunde 
med  Esther  Blønd. 

Barbra  Streisand  var  ikke  selv  til 
stede,  men  Sarah  og  Martin  Thuesen 
gav  os  en  meget  smuk  fremførelse  af 
»hendes«  sang,  »I  finally  found  some- 
one«,  og  de  fik  et  stort,  fortjent  bifald. 
Da  tiden  kom,  hvor  foldevæggen 
skulle  trækkes  til  side,  var  det  et  »sla- 


raffenland«, der  blev  åbenbaret  for  os. 
Her  var  en  overdådig  buffet.  Som  no- 
get helt  specielt  kan  nævnes  tre  ene- 
stående, flotte  kager,  der  var  formet 
og  dekoreret  som  Bibelen,  Mormons 
Bog  samt  Lære  &  Pagter.  De  var  kree- 
ret af  Martin  Thuesen.  Mormons  Bog 
blev  den  mest  populære. 

Der  gik  lang  tid,  inden  vi  standse- 
de vores  valfart  til  buffeten,  men  der 
var  mere  end  rigeligt. 

Wardskoret  sang  derefter  salmen, 
»Vores  profet  har  talt«.  Det  er  en  dej- 
lig salme,  der  er  komponeret  af  korets 
dirigent,  Thomas  Bornemann.  Henrik 
Bornemann  har  skrevet  teksten. 

For  sidste  del  af  denne  herlige  fest- 
aften spillede  et  lokalt  orkester  op  til 
dans.  Det  består  af  medlemmerne, 
Søren  Holmboe  (sang  og  guitar),  Tho- 
mas Bornemann  (keyboard),  Christi- 


an Nielsen  og  Lars  Holmboe  (el-gui- 
tar) samt  Jan  Erik  Sørensen  (trom- 
mer). 

Det  er  fantastisk,  at  menigheden 
kan  mønstre  et  sådant  band.  Stemnin- 
gen var  helt  i  top.  Selv  vi  »ældre«  fik 
lyst  til  en  svingom  til  denne  moderne 
musik. 

Denne  dejlige  aften  sluttede  med, 
at  UP  sang,  »Gem  et  lille  smil  til  det 
bli'r  gråvejr«,  hvorefter  Jens  Holte- 
gård sluttede  med  bøn. 

Vi  var  ikke  mindre  end  130,  der 
denne  aften  havde  fået  en  storslået 
oplevelse,  der  også  vil  stå  som  et  godt 
minde  i  menighedens  historie. 

Fest  for  børnene 

Lørdag  den  10.  november  klokken 
10.00,  var  der  jubilæumsfest  for  me- 
nighedens børn. 


Glade  børn  med  ledere  til  jubilæumsfest. 

Børn  under  16  år  var  ikke  inviteret 
til  fredagens  festaften,  men  Flem- 
ming Bornemann  og  hans  medarran- 
gører sørgede  også  for,  at  menighe- 
dens børn  fik  en  god  jubilæumsople- 
velse. 

Lørdag  deltog  14  børn  i  deres  egen 
jubilæumsfest.  Der  var  blandt  andet 
arrangeret  en  spændende  skattejagt  i 
kirkebygningen.  Der  var  også  ballon- 
dans og  andre  indendørs  lege. 

Afslutningsvis  var  der  dækket  op 
for  børnene  til  en  dejlig  frokost,  hvor 
de  også  fik  del  i  de  kulinariske  goder, 
som  vi  voksne  havde  givet  os  hen  til 
fredag  aften. 


Nadvermøde 

Søndag  den  11.  november  klokken 
11.00  holdt  vi  nadvermøde.  Nadver- 
mødet blev  en  dejlig  åndelig  afslut- 
ning på  vort  150-års  jubilæum.  Taler- 
ne var  Ruth  Ravn  Petersen,  Inger 
Madsen,  Niels  H.  Klausen  og  stavs- 
præsident  Erik  Ryttersgaard.  Inden 
stavspræsidenten  talte,  blev  Steen 
Hylander  bedt  om  at  bære  sit  vidnes- 
byrd, hvor  han  til  stor  glæde  for  me- 
nigheden fortalte,  at  han  havde  fået 
sin  kaldelse  til  en  fuldtidsmission  i 
London  South  Missionen. 

»Den  røde  tråd«  i  talerne  var,  at  vi 


har  stor  grund  til  at  være  taknemme- 
lige for  den  arv,  vi  har  fået  af  dem,  der 
er  gået  forud  for  os,  og  for  det  fælles- 
skab, vi  deler  med  dem,  der  nu  er 
omkring  os.  Vi  nyder  alle  glæde  af 
den  støtte,  vi  finder  i  søskendeflok- 
ken i  menigheden  i  Fredericia. 

Vi  gik  fra  dette  nadvermøde  med 
en  stærk  følelse  af  taknemmelighed 
for  de  mange  velsignelser,  der  er  gi- 
vet os  igennem  Jesu  Kristi  evange- 
lium. □ 

Knud  B.  Andersen, 
informationsformidler 
i  Fredericia  Ward. 


Hygge  for  EVU'erne 


Næsten  hvert  år  de  sidste  mange 
år  har  EVU'erne  samles  til  enten 
påske-  eller  pinsestævner  arrangeret 
af  Københavns  Stav. 

Vores  stævner  er  ikke  kæmpestore 
som  UV'ernes,  men  til  gengæld  kan 
vi  nå  at  lære  at  kende  alle,  der  kom- 
mer. 

Vi  har  det  altid  hyggeligt,  og  vi  læ- 
rer også  forskellige  ting.  Således  var 
der  sidste  år  mulighed  for  at  lære  at 
lave  bolsjer.  Vi  skulle  også  have  været 
på  kanalrundfart,  men  det  blæste  for 
meget  til,  at  de  kunne  sejle.  Vi  fik  så 
oplevet  Nationalmuseet  i  stedet  for. 
Måske  lyder  det  kedeligt  for  nogen, 
men  selv  kedelige  ting  kan  blive 
spændende,  når  man  er  sammen  med 
de  rigtige  mennesker. 

Et  tidligere  år  lykkes  det  at  komme 
på  kanalrundfart,  ligesom  vi  har  væ- 
ret på  udflugt  i  Dyrehaven  med  mad 
over  bål,  boldspil  og  en  tur  på  Bak- 
ken. 

Hvis  du  er  enlig  mellem  30  og  45  år, 
og  du  godt  kan  lide  hyggeligt  sam- 
vær, motion  til  god  musik  og  gode  Hvad  der  skal  ske  i  år,  og  hvor  hyg-  taget  nærmere  information  i  begyn- 
venner,  så  kan  vi  foreslå,  at  du  fejrer  geligt  det  bliver,  finder  du  kun  ud  af  delsen  af  marts,  er  du  velkommen  til 
St.  Bededagsferien  sammen  med  os  ved  at  deltage,  så  sæt  kryds  i  kaiende-  at  kontakte  EVU-repræsentanterne  i 
andre  EVU'er.  ren  d.  26.  -  28.  april.  Har  du  ikke  mod-    Københavns  Stav.  □ 

Et  år  så  EVU'erne  på  København  oppefra  Rundetårn. 


